text: Politiet jagter mobil-snakkere hele ugen
  06 februar 2018 kl. 11.01
  Hele denne uge har politiet fokus på uopmærksomme bilister, der taler i mobiltelefon eller laver andre ting, der stjæler opmærksomheden fra kørslen. 
  
  Både Sydøstjyllands Politi og deres kolleger i Syd- og Søndrjylland deltager i en landsdækkende aktion.
  Tirsdag var Sydøstjyllands Politi på udkig ved skoleveje i Horsens-området.  Mandag var det Kolding og Fredericia, der var målet for politiets kontrol.
  - Vi flytter hele tiden rundt på vores kontrol, som desværre altid giver gevinst, siger Jesper Engelund, leder af færdselsafdelingen hos Sydøstjyllands Politi til TV SYD.
  Syd - og Sønderjyllands Politi har opgjort, at der mandag ialt blev noteret 28 bilister - heraf en lastbilchauffør - for at bruge håndholdt mobil under kørslen. Med på bødeblokken kom også bl.a. manglende seler, fremkørsel for rødt og gul med mere. 
  Sydøstjyllands Politi har ikke opgjort et endelige tal for mandag - men sammenlagt i de to politkredse er tallet langt over 35 bøder.
  Hvad laver du, når du kører bil? Hvis du taler i håndholdt mobil, læser avis eller roder efter ting, du har tabt i bunden af bilen, så bliver du måske stoppet af politiet i næste uge, når vi gennemfører kontrol mod uopmærkssomme bilister    https://t.co/c8OHrXDWMR #politidk pic.twitter.com/HNYXxDIvfZ
  
  